1980-ndate aastate lõpus tegid tudengid ausamba kohale lumest Gustav II Adolfi kuju. See juhtum äratas tartlastes lootust näha peagi taas oma linnas ülikooli rajaja mälestusmärki. Erinevaid teid pidi hakati otsima võimalusi ja 21. augustil 1990 teatas Uppsala ülikool, et võib tartlastele uue Gustav II Adolfi kuju kinkida. Göteborgi raekoja ees seisva Bernt Fogelbergi valmistatud kuningakuju mudeli järgi valati 1992. aasta kevadel Tallinnas uus kuju.